17 Batho ba bang ba ikutlwa ba sa tshwanelehe ho sebeletsa Jehova hobane ba ile ba etsa sebe se tebileng. Letswalo le molato le ba hlokisa kgotso. Morena Davida, eo le yena a kileng a ba le letswalo le molato, o ile a re: “Ha ke ne ke kgutsitse masapo a ka a ile a kgathala ka lebaka la ho bobola ha ka letsatsi lohle. Etswe bosiu le motshehare letsoho la hao le ne le le boima hodima ka.” Ho thabisang ke hore Davida o ile a sebetsana le bothata bona ka tsela e dumellanang le thato ya Modimo. O ile a re ho Jehova thapelong: “Qetellong ka bolela sebe sa ka ho wena, wa tshwarela phoso ya dibe tsa ka.” (Pes. 32:3-5) Haeba o entse sebe se tebileng, Jehova o itokiseditse ho o thusa. Jehova o fana ka thuso eo a sebedisa phutheho mme ke bohlale ho e amohela. (Liprov. 24:16; Jak. 5:13-15) O se ke wa dieha hobane o ka lahlehelwa ke bophelo bo sa feleng! Empa o ka etsang haeba o ntse o na le letswalo le molato le ka mora hore Jehova a o tshwarele?